મૂળ જામનગરની અને હાલ એલિસબ્રિજ વિસ્તારમાં સરકારી મહિલા છાત્રાલયમાં રહેતી વિશ્વા કોડિના‌િરયા ગવર્નમેન્ટ પોલિટેકનિક ફોર ગર્લ્સમાં એ‌િન્જનિયરિંગમાં અભ્યાસ કરે છે. 9 જુલાઈના રોજ બપોરે બાર વાગ્યાની આસપાસ વિશ્વા અને તેની મિત્ર મીરાં અકબરી ડી-માર્ટ ખાતે ખરીદી કરવા ચાલતાં ચાલતાં જતાં હતાં ત્યારે કલગી ચાર રસ્તા પાસે એક અજાણ્યો શખ્સ કાળા કલરનું એક્ટિવા લઇને આવ્યો હતો. શખ્સે વિશ્વાને જણાવ્યું હતું કે મારા મિત્રને હાઈ-વે પર અકસ્માત થયો છે તો હોસ્પિટલ જાણવા ફોન કરવો છે. આમ કહી તેણે ફોન કરી વિશ્વાને ફોન પરત આપ્યો હતો. બાદમાં અચાનક તે શખ્સ મોબાઈલ ઝૂંટવી એક્ટિવા પર ફરાર થઇ ગયો હતો. બંને તેની પાછળ દોડ્યાં હતાં, પરંતુ તે નાસી છૂટવામાં સફળ રહ્યો હતો, જોકે વિશ્વાએ તેના એક્ટિવાનો નંબર નોંધી લીધો હતો.